Občina Vojnik, Keršova ulica 8, Vojnik, na podlagi Zakona o stvarnem premoženju države, pokrajin in občin (Ur. l. RS, št. 14/07) in Uredbe o stvarnem premoženju države, pokrajin in občin (Ur. l. RS, št. 84/07 in 94/07) ter v skladu s Sklepom o letnem načrtu razpolaganja z nepremičnim premoženjem Občine Vojnik za leto 2010 objavlja

JAVNO ZBIRANJE PONUDB 
ZA PRODAJO NEPREMIČNIN V LASTI OBČINE VOJNIK 
1. Ime in sedež prodajalca – organizatorja javnega zbiranja ponudb: 

Občina Vojnik, Keršova ulica 8, 3212 Vojnik.
2. Opis predmeta prodaje: 

Predmet prodaje so naslednje nepremičnine:
a.) stanovanje v k.o. Verpete

Predmet prodaje je stanovanje št. 11 v 1. nadstropju objekta »stara graščina«, na naslovu Verpete 2, Frankolovo, vpisano v podvložek št. 425/12, id.št. 11.E, v površini 64,41 m2. Posegi v objekt so možni pod pogoji spomeniško varstvene službe.
Izklicna cena stanovanja znaša 22.300,00 EUR oz. 346,42 EUR/m2. V ceno ni vštet 2% davek na promet nepremičnin, ki ga plača kupec.
b.) poslovni prostori v k.o. Vojnik trg

Predmet prodaje sta dva poslovna prostora v pritličju poslovnostanovanjskega objekta na naslovu Celjska cesta 14, Vojnik, vpisana v podvložek 775/4 k.o. Vojnik trg, id.št. 3.E v površini 25, 19 m2  in podvložek 775/5 k.o. Vojnik trg, id.št. 4.E v površini 39,91 m2. Skupna površina poslovnih prostorov znaša 65,10 m2. Poslovna prostora se prodajata kot celota. Posegi v objekt so možni pod pogoji spomeniško varstvene službe.

Izklicna cena poslovnih prostorov znaša 38.000,00 EUR oz. 583,72 EUR/m2. V ceno ni vštet 2% davek na promet nepremičnin, ki ga plača kupec.

3. Merilo za izbor najugodnejšega ponudnika je najvišja ponujena cena. 
4. Rok za oddajo ponudbe, oblika in pogoji, pod katerimi morajo zainteresirani kupci predložiti ponudbo: 
a) Pisne ponudbe z dokazili in prilogami morajo prispeti na sedež prodajalca v zaprti kuverti najkasneje do 15.01.2011, do 12. ure na naslov: Občina Vojnik, Keršova ulica 8, 3212 Vojnik, z oznako: »NE ODPIRAJ – JAVNO ZBIRANJE PONUDB – PRODAJA NEPREMIČNIN VERPETE ali VOJNIK«. Na hrbtni strani kuverte mora biti označen naziv in naslov ponudnika.
b) V ponudbi morajo ponudniki navesti oziroma predložiti:

- naziv ponudnika (fizične osebe: ime in priimek, naslov stalnega prebivališča, telefonsko številko, EMŠO, davčno številko, transakcijski račun in fotokopijo osebnega dokumenta; pravne osebe: naziv in sedež, telefonsko številko, matično številko, davčno številko, transakcijski račun, navedba zakonitega zastopnika oz. podpisnika pogodbe);
- predmet ponudbe, kjer mora biti jasno razvidna ponujena cena, ki ne sme biti nižja od izhodišče cene; 

- dokazilo o plačanih davkih in prispevkih, ki ne sme biti starejše od 30 dni;
- pravne osebe predložijo izpis iz sodnega/poslovnega registra, ki ni starejši od 30 dni, iz katerega je razvidno, da imajo sedež v RS;
-samostojni podjetniki predložijo priglasitveni list (izdaja DURS),
- fizične osebe predložijo potrdilo o državljanstvu RS;
- dokazilo o plačilu varščine v višini 10% od izklicne cene  na račun Občine Vojnik, odprt pri UJP Žalec, št. 01339-0100003082, z navedbo »varščina – prodaja nepremičnin Verpete ali Vojnik«. Plačana varščina se izbranemu ponudniku vračuna v kupnino, vsem drugim, ki na razpisu ne bodo uspeli, pa bo brez obresti vrnjena v 15. dneh po izboru najugodnejšega ponudnika.

c) Zemljišča se prodajajo po načelu »videno-kupljeno«, zato morebitne reklamacije po sklenitvi pogodbe ne bodo mogoče. 

d) Ponudniki sami nosijo stroške v zvezi s pripravo ponudbe in kandidiranjem na tem javnem razpisu.

e) Rok vezanosti ponudnika na dano ponudbo je vsaj še 45 dni po javnem odpiranju ponudb.
f) Postopek obravnavanja prispelih ponudb bo izveden v skladu s 45. členom Uredbe o stvarnem premoženju države, pokrajin in občin (Ur. l. RS, št. 84/07 in 94/07).
g) Z vplačilom varščine ponudnik pristane na vse pogoje, določene v tem razpisu.
5. Čas in kraj odpiranja ponudb: 

Odpiranje ponudb bo v torek, 18.01.2011, ob 09.00 uri v sejni sobi Občine Vojnik, Keršova ulica 8, Vojnik. Odpiranje bo javno. Predstavniki ponudnikov se morajo v primeru prisotnosti pri odpiranju ponudb izkazati z osebnim dokumentom oziroma pooblastilom ponudnika. Pravočasno prispele ponudbe bo obravnavala komisija za odpiranje ponudb, ki bo vse ponudnike o izboru najugodnejšega ponudnika obvestila v 8 dneh po javnem odpiranju ponudb. Če bo več ponudb enakih, se pri izbiri najugodnejšega ponudnika upošteva načelo proste presoje.
6. Način in rok plačila kupnine:

Z izbranim ponudnikom bo sklenjena pogodba v roku 15 dni po opravljeni izbiri najugodnejšega ponudnika, celotno kupnino pa je izbrani ponudnik dolžan plačati na račun Občine Vojnik št. 01339-0100003082, odprt pri UJP Žalec, v roku 8 dni po podpisu pogodbe. Plačilo celotne kupnine v tem roku je bistvena sestavina pogodbe. Občina Vojnik bo izdala zemljiškoknjižno dovolilo za vpis lastninske pravice na nepremičnini v zemljiško knjigo po prejemu celotne kupnine. Kupec nosi vse stroške v zvezi s prodajo nepremičnin (plačilo davka, stroški notarskih storitev, vknjižba lastninske pravice na svoje ime).
Izbrani ponudnik mora v roku 15 dni od pravnomočnosti sklepa o izbiri s prodajalcem skleniti kupoprodajno pogodbo, ki jo pripravi prodajalec, v nasprotnem primeru lahko lastnik k podpisu pogodbe pozove naslednjega najugodnejšega ponudnika in zadrži varščino ponudnika, ki pogodbe noče podpisati.

7. Ustavitev postopka: 

Prodajalec na podlagi tega zbiranja ponudb ni zavezan k sklenitvi pogodbe o prodaji nepremičnine z najugodnejšim ponudnikom oziroma lahko ustavi začeti postopek prodaje nepremičnine vse do sklenitve pravnega posla (pogodbe), brez obrazložitve in brez odškodninske odgovornosti. V tem primeru se ponudnikom povrne plačana varščina v roku 8 dni brez obresti.

8. Podrobnejše informacije: 

Zainteresirani kupci lahko prejmejo podrobnejše informacije na tel. št. 03/7800-628 (Tanja Golec Prevoršek). Ogled nepremičnin je možen po predhodnem telefonskem dogovoru.

Številka: 478-0033-2010/1 (7)



Občina Vojnik 


Datum: 26.11.2010





Benedikt Podergajs, župan
